अमृत सागर तालाब के लिए आज समिति के सदस्य निगम गेट के बाहर देंगे धरना
रतलाम | जलकुंभी से पटे अमृत सागर तालाब की सफाई के लिए पुरातत्व बचाओ संघर्ष समिति का अभियान सोमवार को भी जारी रहा। सदस्यों ने तेजानगर ब्लॉक-1, 2, 3, करमदी रोड पर घर-घर जाकर 1-1 रुपए सहयोग लिया। यह राशि अभियान खत्म होने के बाद महापौर व आयुक्त को तालाब के जीर्णोद्धार के लिए दी जाएगी। निगम में होने वाले विशेष सम्मेलन का विरोध भी किया जाएगा। इसके लिए समिति सदस्य मुंह पर काली पट्टी बांधकर सुबह 11 से शाम 5.30 बजे तक निगम गेट के बाहर धरना देंगे। गजेंद्र शर्मा, शिव शर्मा, रजत राठौर, यश दवे, रवि राठौर, शिव शर्मा, महेश जोशी आदि मौजूद थे।
hin_Deva hin_Deva